jkorsvik/nowiki_second_scrape_merged huggingface dataset:
Prosopocoilus (Metopodontus) bison

Prosopocoilus bison er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En stor (hannene 27-75 millimeter), noe bred, blankt rødbrun til svart hjortebille med gule til rødoransje sidekanter. Hannen har svært lange kjever, disse er ganske rette med en stor, bred tann ved roten og spredte tenner i den ytre delen. Små hanner har enkle kjever som er sagtakkede i hele lengden. Hodet er litt lengre enn bredt, i pannen rundet innsvinget med et kort, bredt, todelt framspring i midten. Antennene har en tre- eller fire-leddet vifte. Pronotum er betydelig bredere enn langt. Dekkvingene er glatte og nokså blanke. Beina er svarte med røde lår. Hunnen er mye mindre enn hannen, uten forstørrede kjever, kroppsformen bredere. Hodet er tett og kraftig punktert.


== Levevis ==
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.


== Utbredelse ==
Arten er vidt utbredt fra Sumatra i vest til Salomonøyene i øst.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Cladognathini
Slekten Prosopocoilus Westwood, 1845
Underslekten Metopodontus Westwood in Hope, 1845
Prosopocoilus (Metopodontus) bison (Olivier, 1789)
Prosopocoilus (Metopodontus) bison bison (Olivier, 1789) - Ny-Guinea og noen omkringliggende øyer
Prosopocoilus (Metopodontus) bison buruensis Kriesche, 1920 - Molukkene: Buru
Prosopocoilus (Metopodontus) bison cinctus Montrouzier, 1857 - ofte regnet som et synonym for P. bison bison
Prosopocoilus (Metopodontus) bison flavocinctus (Weinreich, 1971) - Sumatra, Java og Sulawesi
Prosopocoilus (Metopodontus) bison hortensis Kriesche, 1924 - Salomonøyene
Prosopocoilus (Metopodontus) bison magnificus Möllenkamp, 1906 - Tanimbar
Prosopocoilus (Metopodontus) bison tesserarius (Herbst, 1790) - Molukkene, Keiøyene og Ny-Guinea


== Eksterne lenker ==
Bildegalleri over slekten (preparerte eksemplarer)
Bildegalleri
(en) Prosopocoilus i Encyclopedia of Life 
(en) Prosopocoilus i Global Biodiversity Information Facility 
(en) Kategori:Prosopocoilus bison – bilder, video eller lyd på Wikimedia Commons 
(en) Prosopocoilus bison – galleri av bilder, video eller lyd på Wikimedia Commons 
(en) Prosopocoilus – kategori av bilder, video eller lyd på Commons
Sandfjordneset naturreservat

Sandfjordneset naturreservat er et naturreservat i Båtsfjord kommune i Finnmark. Det ligger ved munningen av Sandfjordelva, fire kilometer sør for Hamningberg. Reservatet ble opprettet i 1983 og har som formål å bevare et flyvesandfelt med interessant sandstrandvegetasjon.Naturreservatet omfatter et velutviklet sanddynesystem i ei vid bukt som er eksponert mot havet og danner et nes mellom stranda og Sandfjordelva. Inne i dyneheia er det flere 10-15 meter høye, aktive og velformede paraboldyner. Vegetasjonssoneringen er typisk for Varanger med bare en tynn ishavsreddik-forstrand og bare et utydelig belte med grå dyner innenfor de lyse strandrugdynene. Dynegrasheia er omfattende, med tydelig rygg/søkk-struktur. Det er et sterkt innslag av østlige arter som silkenellik og russemjelt. Sandfjordneset er et av de beste sanddyneområdene i Finnmark. området er tidligere blitt sterkt beitet av rein og spesielt sau, men etter at et «sauesikkert» gjerde ble satt opp våren 1987 har vegetasjonen fått utviklet seg tilnærmet naturlig.Fylkesvei 341 går langs reservatets grense mot sørøst. En gammel og nesten gjengrodd vei går bak sandstranda hele veien ut til spissen av neset i nord. Et hyttefelt ligger tett inntil sørenden av reservatet.


== Referanser ==
Makkaurhalvøya naturreservat

Makkaurhalvøya naturreservat er et naturreservat i Båtsfjord kommune i Finnmark. Det omfatter nordøstre del av Makkaurhalvøya og ble opprettet i 1983. Formålet reservatet er å bevare et viktig fuglefjell med tilhørende plantesamfunn, fugleliv og annet dyreliv som naturlig er knyttet til området, samt å bevare området som et typeområde for Øst-Finnmarks kystregion.Fuglefjellet Syltefjordstauran er et viktig element i reservatet. Syltefjordstauran er hekkeområde for sjøfugl og kaste- og hårfellingssted for havert. Makkaur-Sandfjorden er sterkt eksponert mot Barentshavet med en rundt 700 meter bred front hovedsakelig bestående av grov sandstein, og ei middels djup og opprevet dynehei noen hundre meter innover. Strandvollene er spesielt fint utformet. Ishavsreddik-forstrand med mest strandarve, flekker av lyse strandrugdyner og forstyrret dynehei som går over i kreklinghei. Makkaur-Sandfjorden er myteområde for laksand og kaste- og hårfellingssted for havert.


== Referanser ==
De Havilland Ghost

de Havilland Ghost, også kjent som Halford H-2, var en jetmotor konstruert av Frank Halford og produsert av de Havilland. Den var den første jetmotoren benyttet i kommersiell passasjertrafikk av BOAC. Den har også blitt anvendt i jagerfly som de Havilland Venom og Saab 29 Tunnan.
Arbeidet med motoren ble påbegynt i 1943 da de Havilland startet å prosjektere passasjerflyet Comet. Motoren de Havilland Goblin som ble bygget for Gloster Meteor var for svak for et så stort fly, men ettersom det fantes plass for en større motor konstruerte Halford en oppskalert versjon med nesten dobbelt så mye skyvekraft. Motoren ble ferdig i 1945, flere år før Comet. Derfor planla man å anvende motoren i en forbedret versjon av de Havilland Vampire kalt  Venom. Også SAAB ble tidlig interessert i motoren for det prosjekt som skulle komme å bli Saab 29 Tunnan.
Etter at Ghost-motoren ble konstruert for Comet så ble den bare en mellomløsning i påvente av at Rolls-Royce Avon skulle bli tilgjengelig.
Svensk mesterskap i kastfemkamp for veteraner 2017

Svensk mesterskap i kastfemkamp for veteraner 2017 ble arrangert 9. september 2017, i Bottnaryd i Sverige.


== Resultater menn ==


=== M35 ===


=== M40 ===


=== M45 ===


=== M50 ===


=== M55 ===


=== M60 ===


=== M65 ===


=== M70 ===


=== M70 ===


=== M85 ===


== Resultater kvinner ==
Kommer


== Kilder ==
Resultater
Prosopocoilus (Metopodontus) astacoides

Prosopocoilus astacoides er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En stor (hannene 25-90 millimeter), noe bred, matt rødbrun hjortebille, forkroppen gjerne noe mørkere. Hannen har lange kjever, disse er ganske rette med spredte tenner i den ytre delen, gjerne med en litt større tann omtrent i midten. Små hanner har enkle kjever som er sagtakkede i hele lengden. Hodet er litt lengre enn bredt, i pannen rundet innsvinget med et kort, bredt, todelt framspring i midten og en markert midtfure. Antennene har en tre- eller fire-leddet vifte. Pronotum er betydelig bredere enn langt. Dekkvingene er glatte og nokså blanke. Beina er svarte med røde lår. Hunnen er mye mindre enn hannen, uten forstørrede kjever, kroppsformen bredere, tett og kraftig punktert.


== Levevis ==
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.


== Utbredelse ==
Arten er vidt utbredt fra India i vest til Java i øst, nord til Mongolia.


== Systematisk inndeling ==
Noen av underartene blir ofte regnet som egne arter.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Cladognathini
Slekten Prosopocoilus Westwood, 1845
Underslekten Metopodontus Westwood in Hope, 1845
Prosopocoilus (Metopodontus) astacoides (Hope, 1840)
Prosopocoilus (Metopodontus) astacoides astacoides (Hope, 1840) - India, Bangladesh, Myanmar og Thailand
Prosopocoilus (Metopodontus) astacoides birmanicus (Gravely, 1915) - Myanmar
Prosopocoilus (Metopodontus) astacoides blanchardi (Parry, 1873) - Mongolia, Korea, Kina, Taiwan
Prosopocoilus (Metopodontus) astacoides castaneus Hope & Westwood, 1845 - India, Bangladesh, Myanmar og Thailand
Prosopocoilus (Metopodontus) astacoides cinnamomeus (Guérin de Ménéville, 1843) - Java
Prosopocoilus (Metopodontus) astacoides elaphus (Möllenkamp, 1902) - Malaysia, Nias, Sumatra
Prosopocoilus (Metopodontus) astacoides fraternus Hope, 1845
Prosopocoilus (Metopodontus) astacoides kachninensis Bomans & Miyashita, 1997
Prosopocoilus (Metopodontus) astacoides karubei Nagai, 2000
Prosopocoilus (Metopodontus) astacoides mizunumai Fujita, 2010
Prosopocoilus (Metopodontus) astacoides pallidipennis (Hope, 1841)
Prosopocoilus (Metopodontus) astacoides poultoni (Boileau, 1911) - India, Nepal, Bhutan og Thailand


== Eksterne lenker ==
Bildegalleri over slekten (preparerte eksemplarer)
Bildegalleri
(en) Prosopocoilus i Encyclopedia of Life 
(en) Prosopocoilus i Global Biodiversity Information Facility 
(en) Prosopocoilus hos NCBI 
(en) Kategori:Prosopocoilus astacoides – bilder, video eller lyd på Wikimedia Commons 
(en) Prosopocoilus astacoides – galleri av bilder, video eller lyd på Wikimedia Commons 
(en) Prosopocoilus – kategori av bilder, video eller lyd på Commons
De Havilland Goblin

de Havilland Goblin, opprinnelig Halford H-1, var en tidlig turbojetmotor konstruert  av Frank Halford og bygd av de Havilland. Goblin ble brukt i de Havilland Vampire, og skulle ha vært motoren for F-80 Shooting Star. Goblin ble også benyttet i Saab 21R, Fiat G. 80 og de Havilland Swallow. Konstruksjon av motoren ble utført av Frank Halford i hans konsulentfirma i London i april 1941.
Prosopocoilus (Metopodontus) downesii

Prosopocoilus downesii er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En stor (hannene 26-70 millimeter), noe bred, rødbrun til mørkbrun hjortebille, gjerne med en mørk stripe langs midten av pronotum og dekkvingene, dekkvingene har også gjerne svarte ytterkanter. Hannen har lange kjever, hos store hanner har disse store tenner langs nesten hele lengden. Små hanner har enkle kjever som er fint sagtakkede i hele lengden. Hodet er litt lengre enn bredt, med et mer eller mindre V-formet søkk i midten. Antennene har en tre- eller fire-leddet vifte. Pronotum er betydelig bredere enn langt. Dekkvingene er glatte og nokså blanke. Beina er for det meste rødlige. Hunnen er mye mindre enn hannen, uten forstørrede kjever, kroppsformen bredere, hodet tett og kraftig punktert.


== Levevis ==
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.


== Utbredelse ==
Arten er vidt utbredt i Afrika, mest i de vestlige og sentrale delene, men også øst til Tanzania, nord til Den sentralafrikanske republikk og sør til Kongo og Gabon.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Cladognathini
Slekten Prosopocoilus Westwood, 1845
Underslekten Metopodontus Westwood in Hope, 1845
Prosopocoilus (Metopodontus) downesii (Hope, 1835)
Prosopocoilus (Metopodontus) downesii downesii (Hope, 1835) - Ekvatorial-Guinea, São Tomé og Principe
Prosopocoilus (Metopodontus) downesii savagei (Hope, 1842) - svært vidt utbredt i tropisk Afrika, noen ganger regnet som en egen art


== Eksterne lenker ==
Bildegalleri over slekten (preparerte eksemplarer)
Bildegalleri
(en) Prosopocoilus (Metopodontus) downesii i Encyclopedia of Life 
(en) Prosopocoilus (Metopodontus) downesii i Global Biodiversity Information Facility 
(en) Prosopocoilus – kategori av bilder, video eller lyd på Commons
Josette Day

Josette Day (født som Josette Noëlle Andrée Claire Dagory 31. juli 1914 i Paris, død 27. juni 1978 sammesteds) var en fransk skuespillerinne, hovedsakelig i filmbransjen.
Som femåring spilte hun sin første rolle i stumfilmen Âmes d'Orient i 1919, og den siste i L'amour, Madame, som ble satt opp på kinoer i 1951. Hun avsluttet da sin yrkeskarriere efter å ha giftet seg med den belgiske forretningsmannen Maurice Solvay i 1950. Hun hadde tidligere, fra 1941, vært gift med en franske forfatteren og regissøren Marcel Pagnol.
Mest kjent er hun kanskje for rollen som «Skjønnheten» i Jean Cocteaus filmatisering av eventyrfortellingen Skjønnheten og udyret.


== Filmografi ==
1919 : Âmes d'Orient
1919 : La Pocharde
1931 : Serments
1931 : Un bouquet de flirt
1931 : Trois cœurs qui s'enflamment
1932 : Le Champion du régiment
1932 : Léon...tout court
1932 : Allô Berlin ? Ici Paris !
1933 : Miss Helyett
1933 : Le Coucher de la mariée
1933 : C'était un musicien
1933 : Les Aventures du roi Pausole (Die Abenteuer des Königs Pausole, østerriksk versjon – The Merry Monarch, engelsk versjon)
1933 : Le Barbier de Séville 
1933 : Colomba
1933 : Coralie et compagnie
1934 : Antonia, romance hongroise
1934 : L'Aristo
1934 : Aux portes de Paris
1934 : Les Filles de la concierge
1934 : Mam'zelle Spahi
1934 : N'aimer que toi
1935 : Bibi-la-Purée
1935 : Une fille à papa
1935 : Jeunesse d'abord
1935 : Lucrèce Borgia
1935 : Son Excellence Antonin
1935 : La Sonnette d'alarme
1936 : Club de femmes
1936 : La Flamme
1936 : L'Homme du jour
1936 : Ménilmontant
1936 : Messieurs les ronds-de-cuir
1937 : Monsieur Bégonia
1937 : Sœurs d'armes
1938 : Accord final
1938 : Le Patriote
1938 : Éducation de prince
1939 : Les Cinq Sous de Lavarède
1939 : Monsieur Brotonneau
1940 : La Fille du puisatier
1941 : La Prière aux étoiles
1942 : La Croisée des chemins
1943 : Arlette et l'Amour
1946 : La Belle et la Bête
1947 : La Révoltée
1948 : Les Parents terribles
1949 : Suzanne et son marin
1950 : Coriolan
1951 : L'Amour, Madame


== Referanser ==


== Eksterne lenker ==
(en) Josette Day på Internet Movie Database 
(sv) Josette Day i Svensk Filmdatabas 
(da) Josette Day på Filmdatabasen 
(fr) Josette Day på Allociné 
(en) Josette Day på AllMovie 
(en) Josette Day hos The Movie Database
Prosopocoilus (Metopodontus) umhangi

Prosopocoilus umhangi er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En stor (hannene 28-69 millimeter), noe bred, brunsvart hjortebille, dekkvingene brungule med mørke ytterkanter og en mørk stripe langs sømmen. Hannen har kraftige, krumme kjever, hos store hanner har disse store tenner langs nesten hele lengden inkludert en tann ved roten. Små hanner har enkle kjever som er fint sagtakkede i hele lengden. Hodet er litt lengre enn bredt, med et mer eller mindre V-formet søkk i midten. Antennene har en tre- eller fire-leddet vifte. Pronotum er betydelig bredere enn langt. Dekkvingene er glatte og nokså blanke. Beina er for det meste rødlige. Hunnen er mye mindre enn hannen, uten forstørrede kjever, kroppsformen bredere, noe mørkere, hode og forkropp tett og kraftig punktert.


== Levevis ==
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.


== Utbredelse ==
Arten er kjent fra Tanzania og Malawi.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Cladognathini
Slekten Prosopocoilus Westwood, 1845
Underslekten Metopodontus Westwood in Hope, 1845
Prosopocoilus (Metopodontus) umhangi (Fairmaire, 1891)


== Eksterne lenker ==
Bildegalleri over slekten (preparerte eksemplarer)
Bildegalleri
(en) Prosopocoilus (Metopodontus) umhangi i Global Biodiversity Information Facility 
(en) Kategori:Prosopocoilus umhangi – bilder, video eller lyd på Wikimedia Commons 
(en) Prosopocoilus – kategori av bilder, video eller lyd på Commons
Prosopocoilus (Metopodontus) mirabilis

Prosopocoilus mirabilis er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En stor (hannene 35-65 millimeter), noe bred, gulrød hjortebille, pronotum og dekkvinger med en bred, svartbrun midtstripe, pronotum er også brunsvart i omtrent den fremre halvdelen. Hannen har kraftige, krumme kjever, hos store hanner har disse store tenner langs nesten hele lengden inkludert en tann ved roten. Små hanner har enkle kjever som er fint sagtakkede i hele lengden. Hodet er litt lengre enn bredt, med et dypt, U-formet, rødlig søkk i midten. Antennene har en tre- eller fire-leddet vifte. Pronotum er betydelig bredere enn langt. Dekkvingene er glatte og nokså blanke. Beina er for det meste rødlige. Hunnen er mye mindre enn hannen, uten forstørrede kjever, kroppsformen bredere, hode og forkropp tett og kraftig punktert.


== Levevis ==
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.


== Utbredelse ==
Arten er kjent fra Tanzania.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Cladognathini
Slekten Prosopocoilus Westwood, 1845
Underslekten Metopodontus Westwood in Hope, 1845
Prosopocoilus (Metopodontus) mirabilis (Boileau, 1904)


== Eksterne lenker ==
Bildegalleri over slekten (preparerte eksemplarer)
Bildegalleri
(en) Prosopocoilus (Metopodontus) mirabilis i Global Biodiversity Information Facility 
(en) Prosopocoilus – kategori av bilder, video eller lyd på Commons
Snowshoe Thompson

John Albert Thompson, opprinnelig norsk navn Jon Torsteinson Rue, kalt Snowshoe Thompson (også skrevet Snowshoe-Thompson), (født 30. april 1827 i Austbygde i Tinn kommune i Telemark fylke, død 15. mai 1876 i Alpine County i California i USA) var en legendarisk norsk-amerikansk postfører og skipioner som brakte skisporten til den amerikanske delstaten California.
Snowshoe Thompson utvandret til Amerika som tiåring med mora si, Gro Jonsdotter Einungbrekke, allerede i 1837. I 1851 kom han til Placerville, den mest sentrale gullgraverbyen i California etter gullfunnet der i 1848. Fra 1856 til 1876 fraktet Snowshoe Thompson post mellom Placerville og Virginia City i nabostaten Nevada. Postruta var 300 km lang og gikk over fjellkjeden Sierra Nevada. Til tross for kallenavnet brukte han ikke tradisjonelle truger (snowshoes) vinterstid, men lange ski, et framkomstmiddel han kjente fra Norge.
Snowshoe Thompson giftet seg i mai 1866 med engelske Agnes 
Singleton. De fikk sønnen Arthur som døde bare elleve år gammel. Snowshoe Thompson er begravd i den vesle byen Genoa i Carson Valley i Douglas County i Nevada.
I Tessungdalen i Tinn arrangeres det hver palmesøndag turrenn for familier til minne om skiløperen Snowshoe Thompson.


== Referanser ==


== Eksterne lenker ==
Lokalhistoriwiki om Snowshoe Thompson.
Jon Haukaas: Snowshoe Thompson (utgitt av Fjell-ljom ungdomslag 1993).
Adrien Stoutenburg og Laura Nelson Baker: Snøsko-Thompson (Norsk Barneblads forlag 1962).


== Litteratur ==
Snowshoe Thompson, Jon frå Tinn: Halvor Kleppen 2015. ISBN 978-82-690142-0-4.
Prosopocoilus (Metopodontus) torresensis

Prosopocoilus torresensis er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En middelsstor (hannene 28-42 millimeter), noe bred, mørkt rødbrun hjortebille. Hannen har kraftige, krumme kjever som har en stor, butt tann ved roten og ne mindre tann nær spissen. Små hanner har enkle kjever som er fint sagtakkede i hele lengden. Hodet er litt lengre enn bredt, med et mer eller mindre V-formet søkk i midten. Antennene har en tre- eller fire-leddet vifte. Pronotum er betydelig bredere enn langt. Dekkvingene er glatte og nokså blanke. Beina er for det meste rødlige. Hunnen er mye mindre enn hannen, uten forstørrede kjever, kroppsformen bredere, hodet tett og kraftig punktert.


== Levevis ==
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.


== Utbredelse ==
Arten er kjent fra det nordlige Australia inkludert øyene i Torresstredet.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Cladognathini
Slekten Prosopocoilus Westwood, 1845
Underslekten Metopodontus Westwood in Hope, 1845
Prosopocoilus (Metopodontus) torresensis (Deyrolle, 1870)
Prosopocoilus (Metopodontus) torresensis flavoguttatus (Möllenkamp, 1906) - Queensland
Prosopocoilus (Metopodontus) torresensis suzukii Fujita, 2010 - Northern Territory, med oransje sidekanter
Prosopocoilus (Metopodontus) torresensis torresensis (Deyrolle, 1870) - Northern Territory


== Eksterne lenker ==
Bildegalleri over slekten (preparerte eksemplarer)
Bildegalleri
(en) Prosopocoilus (Metopodontus) torresensis i Global Biodiversity Information Facility 
(en) Kategori:Prosopocoilus torresensis – bilder, video eller lyd på Wikimedia Commons 
(en) Prosopocoilus – kategori av bilder, video eller lyd på Commons
Prosopocoilus (Metopodontus) kannegieteri

Prosopocoilus kannegieteri er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En middelsstor (hannene 23-42 millimeter), noe bred, mørkt gulrød hjortebille med brunsvarte tegninger. Hannen har kraftige, krumme, rødbrune kjever som har en kraftig tann noe innenfor midten og en bred, to-spisset tann nær spissen, forøvrig noen mindre tenner. Små hanner har enkle kjever som er fint sagtakkede i hele lengden. Hodet er litt lengre enn bredt, med to spisse, mørke knøler i midten, en markert fure mellom dem. Forkanten, sidene og en midtstripe er brunsvarte. Antennene har en tre- eller fire-leddet vifte. Pronotum er betydelig bredere enn langt, forkanten, sidene og en midtstripe er smalt brunsvarte. Dekkvingene er glatte og nokså blanke med mørk søm og en mørk flekk ved "skuldrene". Beina er for det meste rødlige. Hunnen er mye mindre enn hannen, blankere, uten forstørrede kjever, kroppsformen bredere, hodet tett og kraftig punktert. De mørke partiene er større enn hos hannen, men mønsteret er ganske likt.


== Levevis ==
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.


== Utbredelse ==
Arten er kjent fra Thailand, Malaysia, Borneo, Sumatra og Palawan.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Cladognathini
Slekten Prosopocoilus Westwood, 1845
Underslekten Metopodontus Westwood in Hope, 1845
Prosopocoilus (Metopodontus) kannegieteri Neervoort van de Poll, 1895


== Eksterne lenker ==
Bildegalleri over slekten (preparerte eksemplarer)
Bildegalleri
(en) Prosopocoilus (Metopodontus) kannegieteri i Global Biodiversity Information Facility 
(en) Prosopocoilus – kategori av bilder, video eller lyd på Commons
Lyngstad skole (Inderøy)

Lyngstad skole er en barneskole i Inderøy kommune med elever fra 1.–7. trinn. Rektor ved skolen er Ann Kristin S. Gamlemshaug.


== Referanser ==


== Eksterne lenker ==
Inderøy kommune om Lyngstad skole
lokalhistoriewiki.no om Lyngstad skole
Kaplak

Kaplak var et begrep som tidligere ble brukt innen handel og skipsfart. Kaplak defineres som en liten ekstra belønning, ut over vanlig frakt, til skipets kaptein, for å sikre at han tok seg godt av lasten underveis.
I dag er dette inkludert i frakten.
Størrelsen på kaplak har variert i forhold til skikk og bruk i ulike havner og ulik fart.  
Belønningen kunne ha form av små personlige gaver, i Norge er kaplakskjeer av sølv så vel som fint malt russeboller kjent.


== Kilder ==
Salmonsens Konversationsleksikon, 2. Udgave, Bd. XIII, s. 536.